ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E-03.01-37200/2-2018

Обреновац, 24.01.2018

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0247/2017 (313/2017, 172/2017,937/2017,824/2017)**, за набавку **Батерије - ТЕНТ**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.:1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У оквиру конкурсне документације на страни 4/62 у делу 3 ТЕХНИЧКА СПЕЦИФИКАЦИЈА – 3.1 ВРСТА И КОЛИЧИНА ДОБАРА наручилац описује:

За ставку 14,15,16,17,18: Алкална батерија

У ОБРАСЦУ 2 – ОБРАЗАЦ СТРУКТУРА ЦЕНЕ страна 36/62 за позиције 17 и 18 дефинише „Пуњива батерија 1,5V“

**ОДГОВОР 1:**

За ставке 17 и 18 у техничкој спецификацији треба да стоји пуњиве батерије, и у складу са тим наручилац ће извршити измену конкурсне документације.

**ПИТAЊE 2:**

У оквиру конкурсне документације на страни 4/62 у делу 3 ТЕХНИЧКА СПЕЦИФИКАЦИЈА-3.1 ВРСТА И КОЛИЧИНА ДОБАРА наручилац описује:

„За ставку 46: Оловна херметички затворена батерија без одржавања, изведена у AGM технологији, максимална димензија 71mm x 48mm x 107mm (D x Š x V), минималне тежине 0,8kg. Номинални напон 6V, номинални капацитет min 5Ah, минимални капацитет 4,6 Ah за струју пражњења C20(231mA). Унутрашњи отпор max 25mOhms на 1KHz AC. Струја кратког споја min 150A при температури t=20ºC. Са конекторима типа F1 или T1(max ширине 4,8mm).

У ОБРАСЦУ 2- образац структуре цене страна 42/62 за позицију 46 дефинише „Батерија AG 10“

Оловна херметички затворена батерија и батерија AG 10 су потпуно различите батерије у смислу хемијског састава, димензија и облика.

Из горе наведених чињеница јасно се може закључити да су техничка спецификација и образац структура цене у контрадикцији и да се не може видети шта наручилац жели.

Сматрамо за неопходно да наручилац унесе измене и прецизно дефинише и опише добра која жели да набави.

Узимајући у обзир наведене чињенице, молимо Наручиоца да у складу са члановима 10,70,71 и 72 ЗЈН, прецизно дефинише захтевана добра како би понуђачи били у прилици да саставе адекватне понуде, а наручилац добије жељено добро.

**ОДГОВОР 2:**

У обрасцу 2 – Образац структуре цене страна 42/62 за позицију 46 треба да стоји : Оловна батерија 6V

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.